EDITORYAL 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Edisyong Hiligaynon 

Tuig LIV No. 2 

Enero 21, 2023 

www. philippinerevolution.nu 


Magbalik-tuon sa teorya kag kasaysayan 
para isulong ang praktika sang rebolusyon 


ubos kapagsik subong nga ginasulong sa bilog nga rebolusyonaryong 

hublag ang isa ka lapnagon nga hublag pagbalik-tuon sa Marxismo-Le- 

ninismo-Maoismo kag mga basehang prinsipyo sang Partido. Tuman ka 
aktibo ang mga komite kag kadre sang Partido, subong man ang mga kuman- 
der kag hangaway sang Bagong Hukbong Bayan (BHB) kag mga aktibista sa 
kahublagang masa sa kaumhan kag kasyudaran, sa ginahimo nga pagbalik-tu- 
on sa teorya kag mga prinsipyo bilang armas para sa pagrebolusyon. 


Sa sentro sang kahublagan pag- 
balik-tuon nga ini amo ang sinulatan 
kag tudlo nga ginbilin ni Ka Joma (Jo- 
se Maria Sison), ginarespeto nga tit- 
ser sang rebolusyong Pilipino, nga 
nanguna sadto sa paglatag sang mga 
basehang prinsipyo, polisiya, estrate- 
hiya kag mga taktika sang Partido sa 
pagsulong sang duha-ka-halintang 
nga rebolusyon sa Pilipinas. 

Lakip sa lubos nga ginabalik- 
tun-an sang mga kaupod ang mga 
malahalon nga dokumento nga gin- 
himo sa pagpanguna ni Ka Joma 
ang: Iwasto ang mga Pagkakamali 
at Muling Itatag ang Partido, Ang 
Mahigpit Nating mga Tungkulin, 
Mga Partikular na Katangian ng 
Ating Digmang Bayan, Muling Pag- 
tibayin ang Ating Saligang mga 
Prinsipyo at Iwasto ang mga Pagka- 


kamali, kag ang Manindigan Para sa 
Sosyalismo Laban sa Modernong 
Rebisyunismo. 

Puno sang kapagsik nga gina- 
rebyu sang mga kaupod ang iban 
pang mga libro kag sinulatan ni Ka 
Joma pareho sang Makibaka para sa 
Pambansang Demokrasya kag Lipu- 
nan at Rebolusyong Pilipino. Ang 
mga ini klasikong mga sinulatan nga 
nagapabilin santo sa kongkretong 
kundisyon sang Pilipinas nga ginapi- 
gos sang imperyalismo, pyudalismo 
kag burukrata kapitalismo. Ginatun- 
an ang mga ini kadungan sa mga 
klasikong sinulatan sang mga dung- 
ganon nga titser komunista pareho 
nanday Marx, Engels, Lenin, Stalin, 
Mao kag Ho. Ginapresentar sang 
mga ini ang unibersal nga kamatuo- 
ran bahin sa kasaysayan sang ma- 


kasahing banggianay kag ang kaki- 
nahanglanon para sa rebolusyonar- 
yong pagbag-o agud tapuson ang 
pagpanghimulos kag pagpamigos. 

Ang nagabwelo nga kahublagan 
pagtuon nga ini ginbunga sang pa- 
nawagan sang sentral nga liderato 
sang Partido nga gamiton ang ginbi- 
lin nga kabang-manggad sang mga 
gintudlo ni Ka Joma bilang ubay sa 
pagsulong sang rebolusyon. Kabahin 
man ini sang panawagan nga suma- 
hon ang mga inagihan sa nagligad 
nga lima kag 25 tuig, kag tumuron 
kag sikwayon ang mga suhetibistang 
pagsayup nga nagtuga sang mga ka- 
halitan o nangin sablag sa pagsulong 
sa nagkalainlain nga patag sang hili- 
kuton, kag kumprehensibong isulong 
ang rebolusyonaryong hublag. 

Sa diwa sang “wala sang rebo- 
lusyon kon wala sang rebolusyonar- 
yong teorya,” ginagamit subong 
sang mga kadre sang Partido ang 
Marxismo-Leninismo-Maoismo kag 
ang mga gintudlo ni Ka Joma para 
magtasar kag magsuma sa ila mga 
praktikal nga inagihan, agud bug-u- 
son ang determinasyon nga tadlu- 


ngon ang mga ini kag pangibabawan 
ang mga kahinaan kag pagsayup. 
Nagabalik-tuon sila sa kasaysayan 
agud magkuha sang mga positibo 
kag negatibong leksyon, pabaskugon 
ang mga husto nga praktika kag lika- 
wan nga suliton ang mga pagsayup. 

Yabi ang kahublagan pagtuon 
nga ini sa konsolidasyon sang Parti- 
do. Kinahanglan ang lubos nga pag- 
palig-on para masakbat sang mga 
ini ang mga mabug-at nga tulung- 
dan sa pagpamuno. 

Ang kahublagan sa pagtuon ka- 
bahin sang pangkabilugan nga pagti- 
nguha nga pataason ang kinaalam 
teoritikal kag hugton ang hakos sang 
tanan nga kadre kag mga aktibista sa 
mga prinsipyo kag ideolohiya sang 
Partido, bilang ubay sa pagpasulong 
sang ila rebolusyonaryong praktika. 
Ginapataas sini ang militansya kag 
determinasyon sang Partido kag sang 
masang Pilipino nga magbato sa tu- 
nga sang sobra ka brutal nga pagpa- 
migos sang reaksyunaryong estado. 

Todo-todo subong ang pagti- 
nguha sang mga komite sang Partido 
nga patapuson ang mga kadre kag 
katapu sa 3-lebel sang Kurso sang 
Partido. Mas basehan pa, ang mga 
indi makabasa ginatudluan nga 
magbasa paagi sa programa pangli- 
terasi. Paagi sa mga pagtinguha nga 
ini, sige-sige nga ginapataas sang 

Ang Ang Bayan ginabantala sa 
lenggwahe nga Pilipino, Bisaya, Iloco, 
Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginaganyat ang mga bumalasa nga 
magpaabot sang mga pagsaway kag 
rekomendasyon sa pagpauswag sang 


aton nga pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 


bra) ang.bayan@cpp.ph 


Partido ang ikasarang sang mga 
kadre kag katapu sang Partido nga 
pamunuan ang nagkalainlain nga 
patag sang hilikuton sa nagkalainla- 
in nga lebel. Ginahanas man sini ang 
mga bag-ong henerasyon sang mga 
komunistang lider kag hangaway. 
Ginagamit ang Marxista-Leninis- 
ta-Maoista nga kinaalam kag pamaa- 
gi sa pag-analisa para magpanalaw- 
saw sa kongkretong kahimtangan, sa 
mga problema kag gilayon nga de- 
manda sang masang Pilipino. Ginaat- 
hag sini nga ang pagtaas sang presyo 
sang mga balaklon, manubo nga su- 
hol, kawad-on sang duta, kag nagka- 
lainlain nga problema sang masa sa 
matag-adlaw nakaugat sa perma- 
nente kag nagalala nga krisis sang 
garuk nga sistemang malakolonyal 
kag malapyudal. Ginapakita nga ang 
pag-antus kag kabudlayan sang ob- 
reros kag masang anakbalhas sa Pili- 
pinas pareho sa esensya sa ginaag- 
yan sang masang pigos kag ginahi- 
muslan sang monopolyong kapitalis- 
mo sa iban nga bahin sang kalibutan. 
Ginapalig-on ang determina- 
syon sang mga rebolusyonaryong 
pwersa nga sakdagon ang linyang 
masa, kag ubos-kusog nga maghu- 
lag para pukawon, organisahon kag 
pahulagon ang minilyon nga mamu- 
mugon, mangunguma kag tanan nga 
pigos kag ginahimuslan nga sahi kag 


Kaundan 


Editoryal: Magbalik-ttuon sa teorya kg 
kasaysayan para isulong ang praktika sg 
rebolusyon 

Pangpartido nga pagtuon, ginlunsar sa NCMR 3 
Ka Elay, modelo nga kadre kg hangaway 3 
Mga protesta 3 
Halin kwarantina pakadto sa kaumhan 4 
HRV, magasingki 5 
2 aktibistang gindukot sa Cebu, nabawi na 6 
Ambus sa Sorsogon, isnayp sa Negros 6 
Pamilya, ginmasaker sa Northern Samar 6 
Lapsag, 2 tuig na nga hostage sg militar 6 
Nagatinaas nga presyo sg pagkaon, serbisyo 7 
Sa malip-ot nga pulong 8 
Paggamit sg US sa Pilipinas 9 
Base militar sg US sa Palawan 10 
Aerial bombing sa komunidad sa India 10 
Presensya sg US sa Cagayan, ginasikway 10 


© @angbayan1969 


Enero 21, 2023 


sektor. Ang kahublagan pagtuon 
nga ini nagapataas sa kapagsik 
sang mga rebolusyonaryong pwersa 
kag mga aktibista nga magpropa- 
ganda sa mga pabrika, mga eskwe- 
lahan, baryo kag iban pang lugar 
agud buyukon ang masa nga mag- 
hugpong kag pataason ang deter- 
minasyon nga baktason ang dalan 
sang ululupod nga pagbato para 
ihayag ang ila mga reklamo kag isu- 
long ang ila mga interes. 

Sa kaumhan, ang kahublagan 
pagtuon nga ini labing nagapapag- 
sik sa mga Pulang hangaway nga 
ubos-kusog nga hugton ang paghi- 
liusa sang masa kag sang ila hanga- 
way, palaparon kag pabaskugon 
ang mga prenteng gerilya, batuan 
ang terorismo sang estado, kag lu- 
bos kaisog nga isulong ang pagpa- 
kig-away gerilya. 

Paagi sa kahublagan pagtuon, gi- 
naubayan kag ginatudluan sang Par- 
tido ang BHB agud labing papagsikon 
ang lapnagon kag masingki nga pag- 
kig-away gerilya base sa nagapala- 
pad kag nagapadalom nga baseng 
masa, kag huluhalintang nga pabas- 
kugon ang BHB halin sa gamay kag 
maluya padulong sa daku kag mabas- 
kog nga hangaway sang pumuluyo. 

Bug-os-kusog nga nagapursiger 
ang mga hangaway kag aktibista nga 
pahulagon ang masang mangunguma 
para ipakigbato ang tunay nga re- 
porma sa duta kag iban pa nila nga 
mga demanda sa tunga sang krisis 
kag delubyo nga dala sang rehimeng 
Marcos. Ginapalapad kag ginapalig- 
on ang mga organisasyong masa kag 
ginapanggas ang binhi sang demok- 
ratikong gubyerno sang banwa. Ka- 
tuwang sini, ginakasa ang mga takti- 
kal nga opensiba para amat-amat 
nga papason ang kaaway, kuhaon 
ang iya mga armas, kag huluhalin- 
tang nga pabaskugon ang BHB. 

Sa sulod sang subong nga tuig, 
ginalauman naton nga ang kahub- 
lagan pagtuon nga ini magabunga 
sang mabakod nga pagsulong sang 
bilog nga rebolusyonaryong hublag 
sa kaumhan kag kasyudaran kag 
pagpapagsik sang mga paghimakas 
sang pumuluyo para sa pungsodnon 
nga kahilwayan kag demokrasya. W 

Pangpartido nga pagtuon, 
ginlunsar sa eryang ekspansyon sa NCMR 


MAKAHAS KAG DETERMINADO NGA gjinlunsar sang isa ka yunit sang Ba- 
gong Hukbong Bayan (BHB) sa isa sa mga eryang ekspansyon sa North 
Central Mindanao Region (NCMR) ang pagtuon sa Basehang Kurso ng Par- 
tido (BKP) sang ulihing kwarto sang 2022. Sa pihak sang nagkalainlain nga 
hangkat, madinalag-on nga nakatapos sa pagtuon ang 17 hangaway sang 
BHB. 

Nag-umpisa ang pagtuon sang Nobyembre 26, 2022 kag nagtapos sang 
Disyembre 18, 2022. Tanan nga estudyante sang BKP mga pamatan-on nga 
mangunguma kag 2-3 tuig na nga katapo sang hangaway sang BHB. 

Samtang ginahiwat ang pagtuon, nagdeploy ang hangaway sang banwa 
sang isa ka yunit para sa hilikuton masa kag pangkatilingban nga pagpana- 
yasat sa kaiping nga mga komunidad. Bangud ara sa erya nga ekspansyon, 
nagaumpisa pa lang ang pagpagsik sang paghulag sang masa sa lugar, nga 
sa idalom sang pasistang paghari sang mga pwersa sang reaksyunaryong 
estado. 

Pila ka beses nga naatrasar ang pagtuon bangud kinahanglan magsaylo 
sang kampo para makalikaw sa mga operasyon sang kaaway. Kada saylo 
sang kampo, nagbinuligay ang mga hangaway nga estudyante kag instruk- 
tor para makatukod liwat sang eskwelahan para padayunon ang pagtuon. 

Sa pihak sini, wala nalingkang ang yunit sa mga hangkat kag natapos 
ang pagtuon. “Kadam-an sa ila nagbalik ang kapagsik! Madugay-dugay man 
abi nga liwat nakalunsar sang kurso,” hambal sang isa sa mga instruktor. 

“Mas determinado ako nga magpursiger sa rebolusyon bangud nahibal- 
an ko ang gin-agyan nga kapaslawan sang Partido kag nasarangan niya nga 
magpursiger kag mag-abanse,” pahayag sang isa ka estudyante. 


Ka Elay, modelo nga babayeng kadre kag hangaway 


GINPASIDUNGGAN SANG KOMITE Sentral sang Partido Komunista ng Pili- 
pinas si Helenita Parladis, 65, isa ka nagapamuno nga kadre sang Partido 
nga napatay sang nagligad nga tuig. Kilala siya sang masa kag mga kaupod 
sa Bicol kag Samar bilang si Ka Ning, Ka Eliz, Ka Celine kag Ka Elay. 

Kalakip siya sa ginatos nga kababainhang kadre sang Partido nga nag- 
pas-an sang mga mabug-at nga katungdanan para isulong kag pauswagon 
ang inaway banwa. 

Sa nagligad nga mga tuig, ginpamunuan niya ang pag-atubang sa wala- 
untat nga mga atake kag operasyon sang kaaway paagi sa nagalapad kag 
nagapadalom nga gerilyang pagpakig-away sa Eastern Visayas. Napatay si- 
ya sa pagpamomba nga ginhimo sang militar sang Nobyembre 23, 2022 
upod ang lima pang hangaway sa Barangay Imelda, Las Navas, Northern 
Samar. Sa adlaw nga ina, 50 beses nga ginbomba sang militar ang lugar sa 
kalapit nga komunidad halin 1:30 sang kaagahon tubtob 5:30 sa aga. 

Nagdaku sa Bicol, una nga nagserbi nga upisyal sang Partido si Ka Elay 
sa isa ka prenteng gerilya sa Camarines Sur tubtob nangin sekretaryo sang 
bilog nga prubinsya sang dekada 1990. Gintalana siya bilang ikaduha nga 
sekretaryo sang National Peasant Bureau nga nagtigayon sang abante nga 
mga kampanyang agraryo kag sa ulihi, ikaduha nga sekretaryo sang komite 
sang Partido sa Eastern Visayas. 

Nabotohan siya bilang myembro sang Komite Sentral sa Ikaduha nga 
Kongreso sang 2016. Sekretaryo siya sang komite sa rehiyon sang Partido 
sa Eastern Visayas sa panahon sang iya pagkapatay. Ginpapanubli niya sa 
tanan nga rebolusyonaryong pwersa ang hugot nga paghiliusa sa tunga 
sang hangaway sang banwa kag sang masa. 

Pangapinan ang mga tagapanga- 
pin. Gintamyaw sang mga demok- 
ratikong organisasyon kag tagasu- 
porta ang 10 tagapangapin sang 
tawhanong kinamatarung, tawong 
simbahan kag lider-masa sa 
Quezon City sang Enero 9 pagka- 
tapos ibasura sang korte ang kaso 
nga perjury nga ginpasaka batuk sa 
ila ni Gen. Hermogenes Esperon. 


Pangapinan ang kinamatarung 
nga mag-organisa. Nagpiket ang 
mga myembro sang Migrante kag 
Kilusang Mayo Uno sa Department 
of Justice sang Enero 16 para iduso 
nga himuan sang aksyon sang esta- 
do ang lainlain nga pag-atake sa ila 
mga myembro. Natabo ang paghu- 
lag pila ka adlaw antes ipubliko 
sang International Labor Organiza- 
tion ang resulta sang imbestiga- 
syon sini sa kahimtangan sang mga 
mamumugon sa pungsod. 


Isa ka adlaw antes sini, nagkadto 
sa pungsodnon nga upisina sang 
DOLE sa Maynila ang mga mamu- 
mugon halin sa Southern Tagalog 
para ipanawagan ang kinamatarung 
sa pag-unyon, makabuhi nga suhol 
kag regular nga trabaho. Nagkadto 
sila sa Mendiola pagkatapos sini. 


SIM Card Registration, ginapa- 
suspinder. Nagpiket sa atubang 
sang National Telecommunicati- 
ons Commission ang mga aktibis- 
ta para sa digital rights sa idalom 
sang Junk Registration Network 
para ipanawagan ang pagsuspin- 
der sang mapiguson kag kontra- 
pumuluyo nga pwersahan nga 
pagparehistro. 


Hustisya para kay Ka Manny. 
Ginsulong sang mga mamumugon 
kag aktibista ang DOJ sang Enero 
18 pagkatapos iabswelto sini ang 
kaso batuk sa 17 pulis nga nagpa- 
tay kay Manuel Asuncion, koordi- 
neytor sang Bayan sa Cavite. Gin- 
patay si Ka Manny sang 2021, 
upod sang walo pa sa ginatawag 
nga Bloody Sunday. 


Koresponsal 


Halin sa kwarantina pakadto sa kaumhan 


Ang masunod estorya sang isa ka katapo sang Kabataang Makabayan nga nakig-isa sa 
pagsaulog sang Partido sa ika-54 anibersaryo sini sa isa sa mga prenteng gerilya sang ha- 


ngaway sang banwa. 


Posttores sang Paskwa, gilayon ako nga naghanda sang mga 
gamit nga kinahanglanon para sa amon pagbisita. Ginpangiba- 
bawan sang kakunyag ang akon kakulba sa mga bagay nga wala ko 
mabibal-an. Duha na gid man ka tuig ako nga katapo sang Kabataang 
Makabayan (KM) pero bangud sa ginpapanaog nga tuman kahugot 
nga lockdown sa tabon sang Covid-19, ini ang una nga kahigayunan 
nga masaksihan ko ang mga estorya nga sadto nabatian ko lang. 


Daw madali lang ang byahe. 
Pag-abot sang gab-i, nalab-ot na- 
mon ang sityo kon sa diin kami su- 
gaton. Ginakulbaan ako nga uyat 
ang akon nga bag samtang naga- 
tan-aw sa nagapadulom na nga da- 
lan nga amon pagaagyan. Wala 
maglawig nag-umpisa na kami sa 
paglakat. Madasig ang pagpitik 
sang akon tagipusuon sa paglakat 
sa lugar nga indi ako pamilyar. 

Wala na nagdugay labi nga nag- 
siok ang dalan--madulom, malutak 
kag batuhon. Sa matuod lang, madu- 
gay ko na nga ginapamensar nga indi 
ko masarangan maglakat sa lutakon. 
Bilang petiburges nga nagdaku sa ka- 
syudaran, maarte ako kag indi ko gus- 
to nga malutakan. Indi man ako sagad 
maglakat sa mga batuhon nga lugar o 
bisan mismo sa paglakat. Indi ko 
gusto nga makapoy kag mabalhasan. 

Sa pihak sini, puno sang pasen- 
sya nga ginbuligan ako sang mga 
kaupod. Gilayon nila nga ginatan- 
yag ang ila nga kamot sa gulpe ko 
nga pagpangayo sang bulig. Diri ko 
napamatud-an kon ano kaayo sang 
aton nga mga hangaway, handa sila 
nga magbulig masiguro lang ang 
amon nga kaluwasan. Nadumduman 
ko dayon sadto ang ginpaambit ko 
nga wala ako sang perspektiba nga 
magkadto sa kaumhan--sa tan-aw 
ko abi nga indi ko masarangan nga 
mabuhi diri. Sabat sa akon sang ka- 
dam-an: “magsalig sa mga kaupod 
nga mag-alalay sa imo.” 

Kaagahon na sang nakaabot ka- 
mi sa ila nga pwesto. Pag-abot gin- 
pahigda kami sa amon nga tulugan. 
Nabudlayan ako nga magrelaks sa 
umpisa pero sang ulihi nakatulog 

man dala sang kakapoy. Dugay-du- 
gay nakabugtaw ako sa gahod sang 
mga kaupod nga masako nga naga- 
handa. Nabugtawan ko ang palibot 
nga masanag. Preska ang huyop 
sang hangin. Pagbalikid ko, nakita 
ang mga hangaway nga nagapulong. 
Una ko nga napensar, “kabugalon 
nila nga tan-awon, daw mga bida 
sila sa anime nga natan-aw ko.” 

Ang mga madason nga oras puno 
sang estoryahanay kag pagkinadlaw. 
Amat-amat kami nga nagkilalahay 
sang mga kaupod. Sa estoryahanay, 
natun-an ko ang mga sakripisyo kag 
kakinahanglanon nga magpursiger sa 
patag nga ginpili nila nga usuyon. 

Pag-abot sa lugar kon sa diin 
ilunsar ang selebrasyon, napakita sa 
amon ang mga himo nga obra sang 
mga kaupod. Sa tunga makita ang 
isa ka napinta kon sa diin nakasulat 
ang tema nga : “Konsolidahon kag 
labing palig-unon ang Partido! Pas- 
lawon ang kontra-rebolusyonaryong 
gera kag terorismo sang estado sang 
rehimeng US-Marcos! Kumprehensi- 
bo nga isulong ang demokratikong 
rebolusyon sang banwa!” Kag sa pi- 
hak magtimbang may pulang bande- 
ra sang Partido. Sa kilid sini may ara 
nga garab kag maso nga nakaukit sa 
duta. Simbolo ini sang pagsaludo sa 
dungganon nga titser kag tagaala- 
gad sang masang Pilipino nga si Jose 
Maria “Ka Joma” Sison. 

Pag-abot sang udto nag-umpisa 
na ang programa. Una nga nagkanta 
sang “Internationale.” Nagdayaw 
ako nga nagatan-aw sa tanan. Akon 
nga ginaisip nga sa kadalag-an, mas 
madamo pa nga Pilipino ang dululu- 
ngan nga magaamba sang kanta nga 

ini. Naghalad sang mga pangkultura 
nga pagpasundayag ang mga kau- 
pod nga hangaway. Indi ako maka- 
pati nga amo sila kaayo. Indi lang 
sila hangaway, sila man mga artista 
sang banwa! Malipayon nga nagau- 
pod ang pamatan-on sa mga pagpa- 
sundayag. Makita sa mga guya sang 
mga bisita ang ila nga kalipay. 

Pagkagab-i naghanda na kami sa 
amon nga paghalin. Sa malip-ot nga 
panahon sang pagpabilin namon na- 
himo ko gilayon nga makahimo sang 
maayo nga angut sa mga kaupod 
nga hangaway kag masa nga naupod 
namon. Nagpauli ako nga wala sang 
paghinulsol. Diri ko mas napalig-on 
ang akon nga mga perspektiba--nga 
husto ang dalan nga akon ginausoy. 
Sa pila ka adlaw ko sa kaumhan, ma- 
damo nga estorya kag leksyon ang 
akon nga bitbit pauli. 

Nangin mas madasig ang pagla- 
kat pabalik, daw sa nakabisar ko na 
sa malip-ot nga panahon ang dalan 
kag pamaagi sa paglakat. Sa pag- 
mag-an sang byahe pauli, nahibal- 
an ko ang bug-at sang mga katung- 
danan kag hilikuton nga kinahang- 
lanon para sa pagdaog sang rebolu- 
syon. Indi madula sa akon isip ang 
mga tinaga nga ginsambit sa tunga- 
tunga sang programa. 

“Nagapabukid kita bangud diri 
mas kinahanglanon sang pag-alagad 
sa masa.” Subong, mas maathag sa 
akon ang aktwal nga itsura sang ar- 
madong paghimakas, mas malig-on 
ang mga basehan para sa pagpada- 
yon sang away kag pagpalig-on sang 
aton kubay--pag-upod sa mga pag- 
himakas sang masang 7“ anakbalhas 
kag pag-alagad sa masang pigos. W 

Pagpang-abuso sa tawhanong kinamatarung, 
magasingki sa pag-inagaway sang mga heneral 


M agasingki ang pagpang-abuso sa tawhanong kinamatarung samtang pa- 
dayon ang banggianay sang mga heneral sa idalom sang magpartner 
Marcos-Duterte. Nagsugod ang mga ilinaway nga ini sadtong tunga-tunga sang 
2022 kag naglupok sa unang mga adlaw sang 2023. Ang mga “banggianay” nga 
ini nagasalaming sa madalom nga kontradiksyon sa kubay sang magkaalyado nga 
dinastiya sa pulitika kag guban sa sulod sang nagahari nga rehimeng Marcos. 


Sa tuyo nga mauntat ang bang- 
gaan para sa kurakot kag tapnaon 
ang nagauk-ok nga disgusto nga 
mahimo magkadto sa destabilisa- 
syon, ginbalasa ni Ferdinand 
Marcos Jr ang mga yabing pusisyon 
sa depensa, militar kag pulisya. Gin- 
sipa niya sa pwesto ang gintalana 
niya nga upisyal kag ginbalik ang pi- 
nakamalaut nga mga heneral nga 
nagserbi sa panahon sang rehimeng 
Duterte. 

Nagsugod ang rigodon sa liwat 
nga pagtalana kay Gen. Andres 
Centino bilang chief of staff sang 
Armed Forces of the Philippines 
(AFP), ang pusisyon nga ginhatag ni 
Marcos kay Lt. Gen. Bartolome 
Bacarro, ginakilala nga “manok” ni 
Unang Ginang Liza Araneta-Marcos 
kag sang sadto Executive Sec. Vic 
Rodriguez. Bilang protesta wala 
sang dungog nga pagsipa kay 
Bacarro, nagbiya bilang officer-in- 
charge sang Department of National 
Defense (DND) si anay Gen. Jose 
Faustino Jr. Ginsundan siya sa pag- 
resayn sang lima pa ka senyor nga 
mga upisyal sang DND. Ginbaylo sa 
iya si Gen. Carlito Galvez Jr, anay 
presidential adviser on the peace 
process kag hepe sang sobrang pal- 
pak kag puno sang korapsyon nga 
pagsabat sang rehimeng Duterte sa 
pandemya nga Covid-19. 

Pinakaulihi nga ginsipa sa 
pusisyon si Prof. Clarita Carlos, 
nga nauna na nga gin-initan sang 
mga heneral bangud sa iya pa- 
nawagan nga buhinan ang 
badyet sang NTF-Elcac. Ginbu- 
los sa iya ang ultra-militarista 
nga si Gen. Eduardo Año bilang 
National Security Adviser 
(NSA). 

Samtang nagainagaway ang 
mga heneral kag koronel sa mga 
matambok nga pusisyon sang AFP, 
ginpaidalom sa “full alert” ang bilog 
nga pwersa sang Philippine National 
Police (PNP). Suno sa burges nga 
midya, may naglapta nga memo ba- 
hin sa tuyo nga kudeta kag destabi- 
lisasyon. Ginsundan ini sang paki- 
tang-tawo nga pagparesayn sa 800 
pulis-heneral sa ila mga pusisyon. 

Sa atubang sang ginatawag nga 
“hampang sang mga heneral,” nag- 
pahayag sang pagkabalaka ang mga 
progresibo kag demokratikong orga- 
nisasyon bangud labing magasingki 
ang mga abuso sa tawhanong kina- 
matarung kag mga krimen sa gera. 
Kilala sanday Año, Galvez kag Cen- 
tino sa pinakabrutal kag pinakama- 
higko nga hulag sa gera kontra-pu- 
muluyo. Malaba kag duguon ong lis- 
tahan sang ila mga paglapas sa 
tawhanong kinamatarung kag mga 
internasyunal nga makatawong layi. 
Madumduman ang mga ini, upod 
ang anay adviser sang NSA nga si 
Gen. Hermogenes Esperon, ang pi- 
nakadaku nga sablag sa sugilanon 
pangkalinungan. 

Labing naghugot ang pag-uyat 
sang militar sa burukrasyang sibil sa 
pagnombrar kanday Año, Galvez kag 


TA 


Deud ) pat 
Wa BHB kag pasingkion ang hi- 
7 A likuton militar kag pulitika 


Centino. Sandig sa doktrina nga 
“anti-terorismo” kag anti-komu- 
nistang kontra-insurhensya sang 
US, ang militar magapadayon sa 
pagtumod kag pagdikta sa mga po- 
lisiya sang estado kag ibutang ang 
mga ahensyang sibilyan sa kontrol 
sini pareho sa ginapaluntad sang 
National Task Force to End Local 
Communist Armed Conflict (NTF- 
Elcac). 

Sa pagbalik sang mga heneral 
ni anay presidente Duterte, lauman 
nga magapadayon ang mga brutal 
nga taktika sa kontra-insurhensya. 
Pagasablagan nila ang sugilanon 
pangkalinungan sa tunga sang Na- 
tional Democratic Front of the Phi- 
lippines kag Government of the Re- 
public of the Philippines. Ang boka- 
bularyo nga nahibal-an nanday 
Año, Galvez kag Gentino amo ang 
solusyon militar. Ang kalinungan 
nga nahibal-an lang nila amo ang 
“kalinungan sang sementeryo”. 

Sa atubang sini, ginmanduan 
sang Partido ang tanan nga mga 
komite sini, subong man ang mga 
yunit sang BHB nga hingalitan ang 
mga banggianay, pagkagumon kag 
maniobrahan sa sulod sang AFP 
kag PNP. Dapat sila nga maglunsar 
sang propaganda kag edukasyon sa 
sulod sang militar kag pulis, labina 
sa pinakamanubo nga kubay para 
buyukon sila nga talikdan ang ga- 
ruk nga organisasyon kag makigbu- 
ligay sa mga rebolusyonaryong 
pwersa. 

Siling sini, ang mga banggianay 
nga ini magauntod nga magauntod 
sa mga operasyon kontra-insur- 
hensya, labina kon may maniobra 
nga kudeta kag kontra-ku- 
deta sang mga tropa. Da- 

mag-inisyatiba ang 


sa bilog nga pungsod kag 
mag-ani sang daku sa atu- 
bang sang kinagamo sang 
kaaway. [28] 

2 aktibista sa Cebu, gindukot kag ginbuhian 


N apilitan nga buhian sang mga pwersa sang estado ang duha ka aktibis- 
ta nga Cebuano sang Enero 16 pagkatapos magbaskog ang panawagan 
nga ituhaw sila. Pwersahan nga ginsakay sa isa ka van sang mga nagpakilala 
nga pulis sanday Dyan Gumanao kag Armand Dayoha sa pantalan sang Cebu 
sang udto adlaw sang Enero 10 sa tunga sang madamo nga nakasaksi. Gin- 
dala sila sa isa ka safehouse kon sa diin ginpaidalom sila sa sikolohikal nga 
tortyur. Gintuhaw sila sa isa ka resort sa banwa sang Carmen pagkatapos 


magpagwa ang pamilya sang mga laragway sang pagdukot sa ila. 


Si Gumanao koordineytor sang 
Alliance of Concerned Teachers 
para sa Rehiyon 7 samtang si Da- 
yoha boluntir para sa tsapter sang 
Alliance of Health Workers sa Ce- 
bu. Ang duha lunsay gradweyt 
sang University of the Philippines- 
Cebu. 

Sa isa ka bidyo nga kuha sang 
isa ka saksi, makita ang pwersahan 
nga pagpasakay sa duha sa isa ka 
duag abo nga SUV nga nakaparada 
sa mismo pantalan sang barko nga 
ginadumilian ang mga pribadong 
salakyan. Antes nagtuhaw ang 
bidyo nga ini, ginpangin-wala sang 
mga upisyal sang pantalan, pulis 
kag tinawo sang barko nga ginsak- 
yan nila nga may “insidente sang 
pagdukot” sa lugar sa adlaw nga 
ina. Panawagan sang pamilya kag 
mga grupo sang tawhanong kina- 
matarung ang independyente nga 
imbestigasyon kaangot sang pag- 
dukot indi lang sang mga pulis 
kundi lakip ang mga tinawo sa 
pantalan. 


Pagpatay. Sa katambi nga isla 
sang Negros, duha ka mangungu- 
ma ang ginpatay kag isa ang gin- 
tuyo nga patyon sang militar sa 
nagligad nga duha ka semana. Pa- 
reho sa iban nga kaso, ginpagwa 
sini nga napatay sila sa mga 
engkwentro sa mga yunit sang 
BHB. 

Sa Guihulngan City, ginpatay 
sang mga suldado sang 62nd IB si 
Orlando Fat sa Sityo Banderahan, 
Barangay Trinidad sang Enero 10. 
Gintuyo man nga patyon si Rodrigo 
Pasinabo sa Sityo Cambaogon 
sang Enero 15. 

Ang mga ini kabahin sang ope- 
rasyong kombat sang 62nd IB sa 
mga barangay nga ara sa lindero 
sang Guihulngan City, Canlaon City 
kag banwa sang Moises Padilla. 

Sa Himamaylan City, ginpatay 
sang mga suldado sang 94th IB 
ang 49-anyos nga mangunguma 
nga si Jose Gonzalez sa Purok Ma- 
liko-liko, Sityo Cunalom, Barangay 
Carabalan sang Enero 9. [29] 


Ambus sa Sorsogon, isnayp sa Negros, ginlunsar sang BHB 


TATLO KA PASISTANG SULDADO sang Armed Forces of the Philippines 
(AFP) ang napatay sa mga armadong aksyon sang Bagong Hukbong Bayan 
(BHB) sa isla sang Negros kag Sorsogon sang Enero 15. 

Gin-ambus sang BHB-Sorsogon ang nagaoperasyon nga 18-katawo nga 
tropa sang 22nd IB kag CAFGU sa Barangay Calmayon, Juban, Sorsogon. Isa 
ka myembro sang CAFGU ang napatay samtang duha ang nararong. Ang gin- 
ambus nga yunit lakip sa tropa nga nag-operasyon sa mga kaiping nga bara- 
ngay sang Calmayon, Maalo kag Calateo sa banwa sang Juban kag Barangay 
Calpi kag Dolos sa banwa sang Bulan umpisa pa 2020. 

Nagasulunod nga operasyon isnayp ang ginlunsar sang BHB-Central Neg- 
ros sa pareho nga adlaw. Napatay diri ang duha ka suldado. Una nga gin-is- 
nayp sang mga Pulang hangaway ang tropa sang 62nd IB sa Sityo Palasan, 
Barangay Guba, Vallehermoso, Negros Oriental. Pag-abot sang alas-6 sang 
gab-i, gin-isnayp naman sini ang mga suldado sa Sityo Batang-batangan, Ba- 
rangay Bucalan, Canlaon City. 


6 


Enero 21, 2023 


Pamilya, ginmasaker 
sa Northern Samar 


ISA KA PAMILYA ANG ginmasaker 
sang mga suldado sang 43rd IB sa 
Kilometer 9, Barangay Happy Val- 
ley, San Isidro sa Northern Samar 
sang Nobyembre 18, 2022. Gina- 
pagwa sang mga teroristang sulda- 
do nga sila mga hangaway sang 
BHB nga napatay sa engkwentro. 
Nakapaidalom sa grabeng opera- 
syong kombat ang lugar. 

Sa ulihing kwarto sang 2022, 
indi magnubo sa tatlo ka serye sang 
pagpamomba ang ginlunsar sang 
militar sa prubinsya. Sang Oktubre 
1, 2022 indi magnubo sa 25 bala 
sang kanyon ang ginbuhian sang 
mga suldado gamit ang 105mm kag 
155mn howitzer sa mga ulumhan sa 
Barangay Paco, Las Navas, 
Northern Samar. Ginsundan ini 
sang isa pa ka pagpamomba sa Ba- 
rangay San Isidro sang Nobyembre 
11,2022. 


Lapsag, 2 tuig na 
nga hostage sang militar 


DUHA KA TUIG NA NGA nakabulag 
sa iya pamilya ang subong 2-tuig 
nga si Baby Marx Cairo Salino. Sang 
Enero 13, 2021, gin-agaw siya sang 
79th IB sa isa ka reyd sa balay sang 
pamilya Madin sa Hacienda Ambu- 
long, Barangay San Fernando, Tali- 
say City, Negros Occidental. 

Halin sadto, uyat na sang mili- 
tar ang lapsag kag indi pag-ibalik sa 
kostudiya sang mga paryente. Si 
Baby Marx anak nanday Ka Peeta 
kag Ka Jandy, pareho nga hanga- 
way sang Bagong Hukbong Bayan sa 
Negros. 

Gingamit sang militar nga hos- 
tage si Baby Marx para pasurende- 
ron ang iya ginikanan. Gindingot si- 
ya sang DSWD sa iya lolo kag lola 
bangud kinahanglan pa kuno nga 
“konsultahon” ang militar. 

Paliwat-liwat man nga ginpaida- 
lom sa pagpang-ipit, pagpamahog 
kag pagpanilag ang lolo kag lola ni 
Baby Marx. Sang unang kwarto sang 
2022, ginreyd sang mga suldado ang 
ila temporaryo nga ginapuy-an. Ba- 
ngud diri, napilitan sila nga magtago. 

Sa unang bulan sang 2023: 


Nagatinaas ang presyo 
sang pagkaon, basehan . 


nga serbisyo 


M agkadungan nga delubyo sang nagasirit nga 
presyo sang basehan nga mga balaklon kag 
serbisyo pangkatilingban kag wala untat nga pag-ulan 

kag pagbaha ang nagsumalang sa pumuluyong Pilipi- 

no sa pagsulod sang 2023. Sa atubang sini, wala sang 
solusyon ang rehimeng Marcos sa nagalala nga krisis sa pa- 
ngabuhian maluwas sa pakitang-tawo nga mga tikang. 


Nagatinaas nga presyo 
sang pagkaon 

Nagapabilin nga nalansang sa 
P400-P550 ang kilo sang sibuyas sa 
merkado bangud sa pagtago, pag- 
manipular sa suplay kag tuman ka 
sobra nga pagpresyo sang mga kar- 
tel sa agrikultura. Bunal sa konsyu- 
mer ang tuman kataas nga presyo 
samtang nagapabilin nga luhaon kag 
lubong sa utang ang mga mangu- 
nguma sang sibuyas bangud sa pag- 
kaputo. 

Suno sa Kilusang Magbubukid 
ng Pilipinas, naglab-ot lang sa P30 
kada kilo ang farmgate price sang 
sibuyas sang nagligad nga tig-alani 
sa Nueva Ecija. Sa pihak nga bahin, 
nagagasto ang mangunguma sang 
P150,000 kada siklo sang pagta- 
nom. Sa Occidental Mindoro, nag- 
sadsad pa ini sa P8-P15 kada kilo. 

Ginpaambit ni Merlita Gallardo, 
asawa sang isa ka mangunguma 
sang sibuyas sa Pangasinan, nagpa- 
nginmatay ang iya nga bana sang 
2021 bangud sa pagkaputo. Malu- 
was kay Gallardo, may apat pang 
iban nga manugsibuyas ang nagpa- 
nginmatay. 

Mapait pa gihapon ang kape ba- 
ngud sa nagapabilin nga tuman ka- 
taas nga presyo sang kalamay. Ang 
repinadong kalamay ara sa P90 tub- 
tob P110 kada kilo samtang P80 
tubtob 96 ang brown sugar. Nagta- 
as ini sang halos P10-P15 kumparar 
sa ulihing kwarto sang 2022. Pareho 
sang nagligad nga mga rehimen, im- 
portasyon ang solusyon ni Marcos 
sa krisis sa pagkaon. Sang Enero 10, 

ginpahanugutan niya ang pag-im- 
port sang 17,000 metriko tonelada 
sang pula nga sibuyas kag 3,960 
metriko toneladang puti nga sibu- 
yas. Ini sa pihak sang magaani na 
sang lokal nga sibuyas sa Pebrero. 

Samtang, nagaplano ang gub- 
yerno nga mag-import sang tubtob 
450,000 metriko tonelada sang ka- 
lamay subong nga tuig sa tabon 
sang pag-untat sa nagatimbuok nga 
presyo. 

Ginbuyagyag sang sini lang sang 
mga prodyuser sang itlog nga sige- 
sige pa nga magataas ang presyo 
sang itlog sa merkado subong nga 
tuig. Ara na sa P9-P10 subong ang 
kinaandan nga presyo sang medyum 
kadaku nga itlog, halin sa P6.90- 
P8.50 sang Disyembre 2022. 

Bisan pa man, madamo na nga 
tindahan ang nagabaligya sang re- 
gular kadaku nga itlog sang P10 ka- 
da isa. 

Isa sa ginatumod nga kabang- 
danan sang mga prodyuser ang 
pagbwelo sang bird flu nga tubtob 
subong wala ginaasikaso sang De- 
partment of Agriculture. Suno sa 
datos sang Bureau of Animal In- 
dustry, apektado sang pandemya 
nga ini ang 20 prubinsya sa walo ka 
rehiyon. Nagresulta ini sa pag-ihaw 
sa apektado nga 1.8 milyon manok. 

Maluwas diri, may pamahog 
man nga pagtaas sang P2 kada kilo 
sa presyo sang bugas sa palaabuton 
nga binulan. Ginalauman ang pag- 
taas man sang presyo sang tinapay 
bangud sa pagtaas sang presyo 
sang itlog kag iban pang sangkap. 

Gasolina, kuryente, 
tubig kag pamasahe 

Subong nga Enero, nagtaas na 
sang neto nga P3.1/litro ang pre- 
syo sang gasolina samtang P0.8/ 
litro ang kerosene. Ginbutong sini 
pakadto sa abereyds nga P70 kada 
litro ang gasolina. 

Gin-anunsyo. sang Manila 
Electric Company (Meralco) subong 
nga bulan nga magataas ang sukot 
sini sa kuryente sang P0.62 kada 
kilowatt-hour (kWh). Magasukot 
na ini sang P10.9 kada kWh subong 
nga bulan. Sa regular nga konsumo 
sang isa ka pamilyang Pilipino nga 
200 kWh, nagakahulugan ini sang 
dugang nga P125. 

Samtang, pagaumpisahan na nga 
kuhaon subong nga Enero ang du- 
gang-sukot sa yutilidad nga tubig sa 
Metro Manila nga P8.04 kada metro 
kubiko para sa mga naka-kunekta sa 
Manila Water samtang P3.29 kada 
metro kubiko ang sa Maynilad. 

May pangulba man nga pataa- 
son ang pamasahe sa LRT subong 
nga tuig. Mahimo ini nga dugangan 
sang P2.29 para sa pagsakay kag 
P0.21 sa mga masunod nga kilomet- 
ro. Ang daan nga pamasahe nga P13 
mahimo mangin P15 samtang ang 
mas malayo nga byahe nga nagaba- 
lor sang P15 mangin P20. Pataason 
ang sukot sa pamasahe kada duha 
ka tuig sandig sa kontrata sang pri- 
badong mga kumpanya nga nagapa- 
nag-iya sa tren kag gubyerno. 

Samtang, natalana nga pataa- 
son ang liquified petroleum gas 
(LPG) sa palaabuton nga Pebrero. W 

TEE OT NOA P U LO N O 


biy P45 B 

bilyunaryong 

Pilipino badyet para sa 
may manggad nga mas 32 Blackhawk AE 
daku sangsa 55 helikopter 


milyong Pilipino nga ginkontrata nga pagkatapos dugangan 
sang P6 bilyon sang 
Kongreso sa tunga sang 
away sang mga heneral 
para sa kurakot. 


228 tS %) alipures kag SN 


baklon sang AFP sa 
balor nga P32 bilyon. 


Ginkuhaan: Oxfam Pilipinas 


` 
yabi nga negosyante be 


biodiversity aea ang gin-upod ni Marcos Jr sa 


o mga lugar nga malahalon para sa pagpanglugayawan sa Switzerland sang 
ikaayong lawas sang planeta ang natumod Ehefo-1e-20:6aipagkarmbangikika. Sayong 
sang mga syentista sa Pilipinas, pero 91 
lamang diri ang protektado. 


Economic Forum. Ang byahe nga ini pang-8 
na sa sulod sang 7 bulan. 


Ginkuhaan: International Union for 


Conservation of Nature v Qq 22 syudad 
d d 4 
s6, 
ía 
N 


kag munisipalidad 


i ; @ ang nakapaidalom sa state of 
Joint Marine UG emergency halin Disyembre 2022 
e n PD SP 
Seismic dulot sang mabaskog nga pagbaha 
Undertaking, bangud sa mga pag-ulan. 


isa ka kasugtanan sa tunga sang Pilipinas, China 
kag Vietnam para minahon ang West Philippine ð 0 0 0 0 
Sea gindeklarar nga indi konstitusyunal sang N 

nga Pilipino 


ang napatay sang 2021 antes 


ginpatay sa paltik Ca Hara 
mag-5-tuig ang edad dulot sang mga 
nga gera kontra- : g->-tuig ang & g mg 
droga sang 2022, if kumplikasyon sa ikaayong lawas nga 
A sarang malikawan. 


49 sa ulihi nga 6 bulan ni Duterte Ginkuhaan: United Nations Inter-Agency 
kag 175 sa unang 6-bulan ni Marcos. Group for Child Mortality Estimation 

Paggamit sang US sa Pilipinas 
sa paghanda sa gera kontra China 


H ayagan nga ginabastos sang gubyernong Biden sang US ang kahilwayan 
sang Pilipinas sa ginahimo sini nga paghanda sang “teatro sang gera” 
batuk sa karibal sini nga imperyalistang China. Upod ang Japan, South Korea, 
Singapore kag iban pang pungsod sa ginatawag sini nga “first-island chain” o 
angut sang mga isla nga pinakamalapit sa China, ang Pilipinas subong ginap- 
westuhan sang US sang mga tinawo kag kagamitan militar nga handa gamiton 


sa tion nga mag-igrab ang gera. 


Maathag katama ang ginhambal 
ni Lt. Gen. James Bierman, com- 
manding general sang Third Marine 
Expeditionary Force (IIIMEF) kag 
Marine Forces Japan sang US, nga 
madugay na nga ginhandaan sang 
US ang paglunsar sang gera kontra 
China, kag ginhalimbawa ang pag- 
handa nga ini sa ginhimo nila sa 
paghanda sang gera sa Ukraine ba- 
tuk sa Russia. Sa interbyu sini lang 
sa Financial Times, ginhambal ni 
Bierman: 

“Paano naton maagum ang lebel 
sang kadalag-an sa Ukraine? Daku 
nga bahin sini amo nga bangud halin 
sang pagsalakay sang Russia sang 
2014 kag 2015, nagtutom kita nga 
maghanda sa mga gera sa palaabu- 
ton: paghanas sa mga Ukrainian, 
pagpusisyon sang mga suplay, pag- 
tumod sang mga lugar kon sa diin 
pwede kita maghatag sang supor- 
tang operasyon, isustenir ang opera- 
syon.... Tawag naton dira paghanda 
sang teatro. Ang ginahanda naton 
subong ang teatro sa Japan, sa 
Pilipinas kag iban pang lugar.” 

Ginapakita sang mga tina- 
ga nga ini ni Bierman ang kabu- 
galon sang imperyalistang US 
sa pagduso sini nga ipatuman 
ang gahum sini diin man nga 
bahin sang kalibutan nga wala 
sang kunsiderasyon sa sobe- 
ranya sang mga pungsod, labi- 
na sang mga malakolonya sini 
pareho sang Pilipinas. Ginabi- 
lang sini nga daw tawu-tawo sa 
hampang nga chess ang mga 
pungsod nga “alyado” sini sa 
estratehiya sini nga palibutan 
ang China. 

Sa paggamit sang US sa Pi- 

lipinas bilang kabahin sang “teatro 
sang gera” sini batuk sa China, gi- 
nahimo ini nga magnet o target sang 
posible nga pag-atake sang China 
engkaso maglupok ang gerang US 
kag China. Hayagan nga pagbastos 
sa independensya sang Pilipinas ang 
paggamit sang pungsod nga lunsa- 
ran sang US sang mga gera sini sa 
luwas sang pungsod. 

Nahimo ini sang US sa Japan, 
South Korea kag Pilipinas bangud 
ang mga nagapungko nga gubyerno 
sa mga pungsod nga ini mga sunud- 
sunuran sa dikta sang US. Todo-lar- 
ga subong ang gubyerno ni Fumio 
Kishida sang Japan sa pakigkunsa- 
buhay sa militar sang US, lakip ang 
pagpadaku sang gasto para magba- 
kal sa US sang mga misayl nga sa- 
rang mag-igo sa mga target nga 
1,000 kilometro ang kalayuon. Gina- 
tulod man ni President Yoon Suk 
Yeol sang South Korea ang 
pagpwesto sang mga armas nukle- 
yar sang US sa ila pungsod. May 


mga daku nga base militar ang US 
lunsay sa Japan kag South Korea. 

Sang nagligad nga tuig, gindek- 
larar sang gubyernong Marcos ang 
plano nga hatagan-dalan ang pag- 
tukod sang US sang lima pa ka mga 
pasilidad sa mga lugar nga ginpili 
sang US: duha sa prubinsya sang 
Cagayan, kag tig-isa sa Isabela, 
Zambales kag Palawan. Dugang ini 
sa lima na nga pasilidad militar 
sang US sa sulod sang mga kampo 
sang AFP nga gintukod sa idalom 
sang Enhanced Defense Cooperati- 
on Agreement (EDCA). Ginapatihan 
nga pagagamiton sang US ang mga 
pasilidad nga ini para ipwesto ang 
mga ground-to-air missile system 
nga nakatumod sa China. 

Ang amo nga pasilidad kabahin 
sang estratehiya sang US nga itulod 
ang China nga “una nga maggabot 
sang pusil”. Lakip sa pagpanulsol 
nga ini ang pagpalayag sang mga 
barko de-gera sa Taiwan Strait nga 
ginakilala nga teritoryo pangdagat 
sang China sa idalom sang One Chi- 
na Policy, dugang pa ang wala un- 
tat nga pagpalayag sang mga 
aircraft carrier sini sa nakatundan 
kag sidlangan nga kadagatan sang 
Pilipinas kag sa sidlangan sang Ja- 
pan, lakip na ang sunud-sunod nga 
mga “paghanas sa gera” sa Pilipi- 
nas, South Korea kag Japan, su- 
bong man sa India, malapit sa 
lindero sang China. 

Ang pagpanulsol sang US 
sang gera sa China kabahin 
sang pagtulod sini nga kontro- 
lon ang mga balaligyaan kag 
pagakuhaan sang resorsa. Ang 
pila ka dekada nga pakighim- 
bunanay sa mga monopolyo 
burukratang kapitalista sa 
China subong isa na nga naga- 
hana nga banggianay sa eko- 
nomya kag militar. Tuyo sang 
US nga agawon ang mga mala- 
pad nga balaligyaan nga gina- 
dominahan sang barato nga 
produkto sang China. [=] 

Naval Station Carlito Cunanan: base militar sang US sa Palawan 


An Naval Station Carlito Cunanan (NSCC) isa sa duha ka base militar 
sang US sa Palawan sa idalom sang Enhanced Defense Cooperation Ag- 
reement sang US kag Pilipinas. Gintukod ini sa idalom sang rehimeng Aquino 
II bilang kabahin sang pagsiguro sang US sa kontrol sang Indo-Pacific. Kaba- 
hin ini sang ginatawag “first island chain” (Japan, Taiwan, Pilipinas, Borneo, 
kag iban pa) batuk sa China. Makit-an ang NSCC sa Oyster Bay, kabahin sang 


Ulugan Bay sa Puerto Princesa City. 
Ang amo nga base militar likom 
nga ginpauswag kag gingastuhan 
sang AFP nga may suporta sang US 
agud mangin “mini-Subic” para ala- 
garan ang mga suldado nga Ameri- 
kano kag pati ang istasyon sang 
mga barko de-gera sang imperyalis- 
mong US. Ginatantya nga 160 kilo- 
metro ang kalayuon sini sa Spratly 
Islands kon sa diin nakapusisyon ang 
mga pasilidad militar sang China. 
Sang gintukod ang NSCC sa 
Ulugan Bay, ginguba sini ang natu- 
ralisa kag nagdul-ong sang polusyon 
sa kapalibutan. Gindalasa sang mga 
imprastruktura kag pasilidad militar 
sang US ang manggaranon kag pro- 
tektado nga mga bakawan kag mga 


bahura. Wala sang permit halin sa 
Community Environment and Natu- 
ral Resources (CENRO) ang ginhimo 
nga pagpang-utod sang mga puno 
sang kahoy sa lugar sa diin protek- 
tado nga erya ang look. 

Grabe ang epekto sini sa kabuhi, 
pangabuhian kag propyedad sang 
may 1,700 residente sang Barangay 
Macarascas, isa sa lima ka baryo nga 
nagapalibot sa Ulugan Bay. Lapnagon 
nga ginpalayas ang mga residente nga 
nagapuyo sa lugar pagkatapos idemo- 
lis ang masobra sa 100 puluy-an 
agud hatagan-dalan ang base militar. 
Nadulaan sang lugar para sa panga- 
buhian ang mga mangingisda bangud 
bug-os nga Ulugan Bay nangin kaba- 


hin sang pantalan sang mga daku 
nga barko de-gera sang US. Ginalut- 
hang sang mismo mga suldado nga 
Pilipino ang bangka sang mga mangi- 
ngisda nga magapalapit sa look. 
Nagdulot ang base militar sang 
mga pag-abuso sa pumuluyong Pa- 
laweño. Naghabok ang mga kaso 
sang pagpangdahas, pang-abuso sa 
mga kababainhan kag bata kag iban 
pang paglapas sa tawhanong kina- 
matarung sang mga mersenaryong 
suldado nga Amerikano kag AFP. 
Naglapnag ang prostitusyon kag sex 
trafficking pagkatapos tukuron ang 
hilera sang mga bar o balay-kali- 
ngawan sa Puerto Princesa agud 
magserbi sa mga suldado nga Ame- 
rikano. May mga report nga may isa 
ka van nga nagaunod sang mga ka- 
babainhan nga ginsulod sa mismo 
sayt kon sa diin ara ang NSCC. 
Ginkuha halin sa Ang Pulang Lara- 
ngan, rebolusyonaryong pahayagang 
masa sa Palawan. [AB 


Aerial bombing sa komunidad sang mga tumandok sa India, 
ginkundenar sang CPI (Maoist) 


GINKUNDENAR SANG Communist Party of India (Maoist) ang brutal kag despera- 
do nga pagpamomba sang mga armadong pwersa sang gubyerno sang India sa indi 
magnubo sa siyam ka komunidad sa parte sang South Bastar sa lindero sang 
Chhattisgarh-Telangana sang Enero 11 sang aga. Siling sang grupo, nagsugod sa 
alas-11 sang aga ang wala untat nga paghulog sang mga bomba sa komunidad para 
magsabwag sang kahadlok kag kugmaton ang mga tumandok. 

“Maathag sa ginhimo nga ini sang reaksyunaryong gubyerno kon paano ka des- 
perado ang pasistang Bharatiya Janata Party nga dugmukon ang mga pwersang 
Maoista,” siling ni Kaupod Abhay, tagapamaba sang CPI (Maoist). Siling niya, na- 
pilitan nga maggamit sang mga salakyan pangkahanginan ang mga pasista bangud 
sa kahadlok nga magsulod sa kadutaan sang kagulangan kon sa diin posible nga 
sug-alawon sila sang armadong pagbato sang mga tumandok. “Bangud ang mga ta- 
wo sa mga rehiyon nga ini may mataas nga pulitikal nga kamuklatan, nagakurog sa 
kahadlok ang Central Reserve Police Force kag iban pang pwersa nga mag-opera- 
syon sa kadutaan,” suno pa kay Abhay. 

Tuyo sang mga pag-atake nga paatrason kag bungkagon ang paghiliusa sang 
mga tumandok para mabaligya ang tanan nga natural nga resorsa sa rehiyon sa 
mga imperyalista kag burgesya kumprador. 

Sa atubang sang pag-atake sang kaaway, nahimo nga patamaan sang mga 
pwersa sang People's Liberation Guerrilla Army sang CPI (Maoist) ang nagaatake 
nga mga pwersa. Nasamad sini ang isa ka helikopter sang kaaway kag napilasan 
ang anum ka pasistang suldado. 

Suno pa kay Abhay, nakasiguro sila nga pasingkion pa sang gubyerno sang In- 
dia ang paggamit sang aerial strike kag aerial bombing agud lagson ang pamunuan 
sang CPI (Maoist). Ugaling, siling niya, “dapat mahibal-an sang kaaway nga indi 
matumbasan sang mga bomba kag drone nila ang kahandaan nga magsakripisyo 
sang kada isa ka gerilya, indi sini madugmok ang rebolusyong Indian." 

Presensya sang US sa 
Cagayan, ginasikway 


GINASIKWAY SANG PUMU- 
LUYO sa Cagayan Valley ang 
nagahana nga pagtranspor- 
ma sang mga kampo militar 
sang AFP pakadto sa mga 
pasilidad sang militar sang 
US, sandig sa pagdugang 
sang lima pang lokal nga 
kampo sang US sa idalom 
sang bangian nga Enhanced 
Defense Cooperation Agree- 
ment. Pagagamiton sang US 
ang mga pasilidad nga ini bi- 
lang permanente nga base 
sang gamit-militar kag tro- 
pang Amerikano. 

Sa tantya sang National 
Democratic Front of the Phi- 
lippines-Cagayan, ipagamit 
sang papet nga rehimeng 
Marcos sa mga pwersa sang 
US ang mga kampo sang AFP 
sa Sta. Ana kag Lal-lo. Isa pa 
ang 50-ektaryang duta nga gi- 
naagaw subong sang AFP ha- 
lin sa mga mangunguma sa 
Divilican, Isabela. 


ANG BAYAN 


